b'\n_START_ARTICLE_\nGlagolska prehodnost\n_START_PARAGRAPH_\nGlagolska prehodnost je glagolska kategorija, ki pove, ali se glagol lahko ve\xc5\xbee s predmetom ali ne.\n_START_SECTION_\nPrehodni glagoli\n_START_PARAGRAPH_\nPrehodni glagoli so glagoli, kjer dejanje lahko prehaja na predmet, oziroma glagoli, ob katerih lahko stoji predmet. To pomeni, da z doti\xc4\x8dnim glagolom moremo tvoriti stavek, v katerem se nahaja predmet, ni pa nujno, da je predmet zares prisoten.\n_START_SECTION_\nNeprehodni glagoli\n_START_PARAGRAPH_\nNeprehodni glagoli ob sebi ne morejo imeti predmeta, marve\xc4\x8d le osebek. Mednje sodijo glagoli stanja in glagoli gibanja. Med neprehodne glagole sodijo tudi tisti, ki izra\xc5\xbeajo vremenske pojave.'